
Бакалавърски програми. Ниво 6 от Европейската квалификационна рамка /EQF/.


Бакалавърските програми „Музикална педагогика“ /МП/ и „Педагогика на обучението по музика“ /ПОМ/ са основни специалности и за двете висши учебни заведения /ВУЗ/ от основаването им – съответно 1964 г. /АМТИИ/ и 2005 г. /Академия за изкуство и култура – или накратко АИКОС/, като са доказали своята значимост във времето. Настоящият анализ се основава на количествени показатели, заложени в учебните планове на двете специалности, публикувани с отворен достъп на официалните интернет страници на двата ВУЗ-а: uaos.unios.hr / artacademyplovdiv.com. 


И двете разглеждани педагогически специалности са осем семестриални, което дава възможност за обективно сравнение, за разлика от изпълнителските такива, които в АИКОС следват образователния модел 3 години бакалавър плюс 2 магистър, а в АМТИИ 4+1. 


 В края на обучението и на двете бакалавърски програми трябва да бъдат придобити минимум 240 кредита, като актът на дипломиране носи по 10 кредита и в двата ВУЗ-а /таблица 1/. При сравнение на учебните планове се отчита разлика в броя кредити, които се генерират в различните модули. В АМТИИ 36 задължителни дисциплини носят 21 кредита в повече от 42 задължителни дисциплини в АИКОС. Това се дължи в известна степен на факта, че в учебния план на Пловдивската академия има дисциплини, които дават цели 8, 12 или 16 кредита, докато в Осийек максималния брой кредити на дисциплина е 4 за семестър. Именно тази разлика води до това, че в АИКОС студентът трябва да придобие поне още 44 кредита от избираемите предмети, спрямо 22,5 в АМТИИ. Това означава, че бакалавърът в хърватската академия е в позицията да изучава повече избираеми дисциплини през целия курс на обучение, отколкото този в Пловдив. Българският студент би могъл да си добави необходимия минимум само с 5 избираеми дисциплини, докато на хърватският са необходими 10 избираеми предмета.
	
	АМТИИ
	АИКОС

	Задължителни дисциплини - кредити
	36  
207,5
	42  
186

	Избираеми дисциплини -
кредити
	24
22,5 
	21
44

	Дипломен изпит-кредити
	10
	10

	Общо дисциплини-
кредити
	60
240
	63
240


Таблица 1

И в двата учебни плана се отчитат идентични учебни дисциплини като съдържание, но са заложени различен брой часове в отделните модули /т. 2/. Това води до по-голяма учебна ангажираност на студентите в Осийек.
	
	АМТИИ
	АИКОС

	Задължителни дисциплини*
	1980
	2420

	Избираеми дисциплини
	750
	885

	Факултативни дисциплини
	345
	-------

	Общо
	3075
	3305


Таблица 2 /*Дадени са абсолютни числа с лекции, приравнени към упражнения./

И в двете бакалавърски специалности е предвидена възможност за студентите да избират и изучават групови избираеми дисциплини от други учебни планове.


Отчита се и съществена разлика във възможностите за реализация на завършилите студенти – българските бакалаври получават квалификацията „учител по музика в средно училище и детска градина“, а хърватските бакалаври могат „да преподават музика в културни центрове и музикални курсове“, като квалификацията „преподавател по музика в училище“ придобиват едва след завършване на магистърската програма. Съществено условие в АИКОС за продължаване в следващата образователна степен е да са изучавали дисциплините, заложени в учебния план на бакалавърската програма в модул „Избираеми педагогически предмети“.

Магистърски програми. Ниво 7 от Европейската квалификационна рамка /EQF/.


 И двете магистърски програми са с продължителност два семестъра, като броят на изучаваните предмети е почти еднакъв, а дипломирането става след защита на магистърска дипломна работа. Разликата отново е в броя на кредитите в отделните модули /т. 3/. В учебният план на АМТИИ задължителните дисциплини дават два пъти повече кредити, отколкото тези в АИКОС. Така на студента в Пловдив, ще му се наложи да избере минимум две дисциплини от модул „Избираеми“, докато в Осийек магистърът трябва да изучава пет избираеми предмета.
	
	АМТИИ
	АИКОС

	Задължителни дисциплини - 
кредити
	5  
37
	 5
20

	Избираеми дисциплини -
кредити
	8
8
	9
30

	Дипломен изпит-кредити
	15
	10

	Общо дисциплини-
кредити
	13
60
	14
60


Таблица 3

Отново, на базата броя на всички часове в двата учебни плана, може да се  каже, че за хърватския магистър е предвидена по-голяма учебна натовареност в периода на обучение /т.4/. Относно съдържанието, в АИКОС са предвидени допълнителни квалификации, чрез заложените методически дисциплини в модул „Избираеми предмети“, каквато възможност за студентите в АМТИИ липсва.

	
	АМТИИ
	АИКОС

	Задължителни дисциплини
	210
	195

	Избираеми дисциплини
	225
	615

	Факултативни дисциплини
	60
	-------

	Общо
	495
	810


Таблица 4

Обобщение: На основа направения сравнителен анализ би могло да се заключи, че и двете учебни програми в различните образователни степени са взаимно съответстващи и предлагат възможност за насърчаване на учебна мобилност и трансграничен обмен в унисон с целта на ЕС за създаване на европейско пространство за образование. Може да се каже, че моделът на образователните програми по „Музикална педагогика“ в Академията за изкуства и култура в Осийек е по-гъвкав в учебния процес и последователен в надграждането на професионалната квалификация. Тук системата за кредити също изглежда по-балансирана от тази в „Педагогика на обучението по музика“ в АМТИИ - Пловдив. Предимство на българската образователна програма е, че дава професионална квалификация „учител по музика“ още с бакалавърската степен, а магистратурата залага и на доста интердисциплинарен подход, което предполага и разширени компетенции на българските студенти в тяхната бъдеща реализация. 

